text: [{"text_idx": "#000006", "text": "Skei\u00f0 i\u0301 myndaveving er b\u00e6\u00f0i fyri o\u0301royndar og royndar vevarar. Vit savna okkum um \u201cat fa\u0301a myndaveving at li\u0301kjast myndevninum\u201d og ny\u0301ta bert fa\u0301ar litir i\u0301 vevingini sum t.d. svart, gra\u0301tt og hvi\u0301tt fyri at hugsavna okkum um formar i\u0301 vevingini, umframt ljo\u0301s og skugga."}, {"text_idx": "#000007", "text": "Vit arbei\u00f0a vi\u00f0 myndavevrammum og a\u0301 pla\u0301tum u\u0301r pappi. Vovnu myndirnar eru sma\u0301ar i\u0301 skapi, solei\u00f0is at ta\u00f0 er gj\u00f8rligt at gera myndirnar lidnar, a\u0301\u00f0renn skei\u00f0i\u00f0 endar."}, {"text_idx": "#000008", "text": "Vit bjo\u0301\u00f0a ein m\u00f8guleika at savna seg um eitt handverk, har stundir eru hja\u0301 hv\u00f8rjum einstakum at fara i\u0301 dy\u0301bdina og skapa."}, {"text_idx": "#000009", "text": "Gina Hedegaard Nielsen hevur \u2013 umframt u\u0301tbu\u0301gving sum myndalistafo\u0301lk \u2013 veri\u00f0 i\u0301 meistaral\u00e6ru a\u0301 vevstovu. Hon arbei\u00f0ir sum tekstil- og myndlistafo\u0301lk vi\u00f0 egnum verksta\u00f0i og hevur meira enn 35 a\u0301ra royndir sum undirvi\u0301sari."}, {"text_idx": "#000010", "text": "Gina hevur veri\u00f0 forkvinna fyri \u201cDanske Kunstha\u030andv\u00e6rkere\u201d og si\u0301\u00f0ani 1982 veri\u00f0 nevndarlimur i\u0301 \u201dDansk Tekstillaug \u2013 v\u00e6v, tryk og broderi\u201d. Hon hevur si\u0301\u00f0ani 1987 veri\u00f0 ritstjo\u0301ri a\u0301 ti\u0301\u00f0arritinum \u201dRapporter \u2013 fra tekstilernes verden\u201d, og saman vi\u00f0 \u00f8\u00f0rum ritstjo\u0301rna\u00f0 fleiri vevb\u00f8kur m.a. \u201dTekstilkunst i Danmark 2008-2018\u201d."}]